💡มารู้จัก “PDPA” กฎหมายที่คุณแม่บ้านยุคใหม่ควรรู้ไว้ เพื่อทำงานอย่างมืออาชีพ 📘👩‍⚖️

เคยไหม? ตอนเข้าไปทำความสะอาดบ้านคุณลูกค้า แล้วอยากถ่ายรูปอุปกรณ์หรือผลงานเพื่ออัปลงโซเชียล แต่รู้ไหมคะ? แค่กดถ่ายโดยไม่ระวัง อาจเข้าข่าย

“ละเมิดสิทธิส่วนบุคคล” ของลูกค้าโดยไม่รู้ตัว!

บทความนี้ BeNeat จะพาคุณแม่บ้านมารู้จักกับ “PDPA”

กฎหมายที่เกี่ยวกับข้อมูลส่วนบุคคล เพื่อให้คุณแม่บ้านมั่นใจทำงานอย่างมืออาชีพ และไม่ละเมิดสิทธิของคุณลูกค้าโดยไม่ตั้งใจค่ะ

🩵BeNeat ขอแนะนำแนวทาง “การถ่ายภาพอย่างปลอดภัย” สำหรับคุณแม่บ้านทุกท่านค่ะ

1. ขออนุญาตคุณลูกค้าก่อนทุกครั้ง ไม่ว่าจะถ่ายภาพนิ่งหรือวิดีโอ

2. ถ่ายเฉพาะมุมแคบ เน้นเฉพาะจุดทำความสะอาด หลีกเลี่ยงภาพกว้างที่เผยให้เห็นข้อมูลส่วนตัว หรือระบุว่าเป็นบ้านใคร

3. ถ่ายเสร็จ ส่งงานเสร็จ ให้ลบไฟล์ออกจากโทรศัพท์ทันที

4. ห้ามเผยแพร่ภาพหรือวิดีโอลงโซเชียลเด็ดขาด หากไม่มีการขออนุญาตอย่างชัดเจนจากคุณลูกค้า เพราะหากคุณลูกค้าไม่พอใจ อาจมีผลทางกฎหมายทันที

PDPA คือกฎหมายคุ้มครองข้อมูลส่วนบุคคล
หากฝ่าฝืน มีโทษสูงสุด จำคุก 1 ปี หรือปรับ 1,000,000 บาท หรือทั้งจำทั้งปรับ
หากมี 3 ภาพ หรือ 3 วิดีโอที่ถูกเผยแพร่โดยไม่ได้รับอนุญาต นั่นหมายถึงคุณอาจต้องรับโทษถึง 3 ปี หรือปรับ 3 ล้านบาท เลยทีเดียวนะคะ

สามารถรับชมวิดีโอเพื่อศึกษาเพิ่มเติมได้เลยค่ะ

https://blog.beneat.co/wp-content/uploads/2025/07/01234.mp4

BeNeat ขอส่งต่อข้อมูลนี้ด้วยความห่วงใย🩵

เพื่อให้คุณแม่บ้านทุกคนทำงานอย่างมั่นใจ ปลอดภัย และเป็นมืออาชีพ